stanford-oval/wikipedia huggingface dataset:
รายชื่อพืชในสกุลกะทกรก

ต่อไปนี้เป็นรายชื่อพืชในสกุลกะทกรกส่วนมากพบในโลกใหม่ ทั้งอเมริกาเหนือและอเมริกาใต้ บางส่วนพบในเอเชียและออสเตรเลีย รายชื่อนี้ยังไม่สมบูรณ์
ดอกของ Passiflora alata
Passiflora aurantia
Passiflora biflora
ดอกของ Passiflora citrina
เสาวรส (Passiflora edulis)
กะทกรก Passiflora foetida
Passiflora glandulosa
Passiflora laurifolia
Sweet granadilla (Passiflora ligularis)
Passiflora racemosa
Passiflora rubra
Passiflora pittieri
ลูกผสม

Passiflora ×allardii Lynch (P. caerulea × quadrangularis)
Passiflora ×belotii Pépin (P. alata × caerulea)
Passiflora ×colvillii Sweet (P. incarnata × caerulea)
Passiflora ×decaisneana G.Nicholson (P. alata × quadrangularis)
Passiflora ×exoniensis Mast. (P. antioquiensis × tripartita var. mollissima)
Passiflora ×kewensis Nicholson (P. caerulea × kermesina)
Passiflora ×lawsoniana Mast. (P. alata × racemosa)
Passiflora ×loudonii Loudon (P. racemosa × kermesina)
Passiflora ×smythiana Mast. (P. manicata × tripartita var. mollissima)
Passiflora ×violacea Loisel. (P. racemosa × caerulea)
แหล่งข้อมูลอื่น

Feuillet & MacDougal, Checklist of Recognized Species Names of Passion Flowers เก็บถาวร 2010-12-22 ที่ เวย์แบ็กแมชชีน, Passiflora 12(2): 41-43 (2002)
Passiflora × decaisneana
วัดชินวรารามวรวิหาร

| วัดชินวรารามวรวิหาร |
| --- | --- |
พระอุโบสถวัดชินวรารามวรวิหาร

ชื่อสามัญ: วัดมะขามใต้,วัดมะขาม2
ที่ตั้ง: เลขที่ 1 หมู่ที่ 2  ตำบลบางขะแยง อำเภอเมืองปทุมธานี จังหวัดปทุมธานี 12000
ประเภท: พระอารามหลวงชั้นโท ชนิดวรวิหาร
นิกาย: มหานิกาย
พระพุทธรูปสำคัญ: พระพุทธชินวร (หลวงพ่อทองคำ)
เจ้าอาวาส: พระราชสิริวัชรรังษี (ชำนาญ อุตฺตมปญฺโญ)
 สถานีย่อยพระพุทธศาสนา
วัดชินวราราม เป็นพระอารามหลวงชั้นโท ชนิดวรวิหาร สังกัดคณะสงฆ์มหานิกาย ตั้งอยู่บนฝั่งตะวันตกของแม่น้ำเจ้าพระยา ในหมู่ที่ 2 บ้านบางขะแยง ตำบลบางขะแยง อำเภอเมืองปทุมธานี จังหวัดปทุมธานี
วัดชินวรารามวรวิหารเดิมมีชื่อว่า วัดมะขามใต้ สร้างขึ้นเมื่อประมาณ พ.ศ. 2358 ในสมัยกรุงรัตนโกสินทร์ ต่อมาพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ทรงปฏิสังขรณ์ใหม่ในสมัยพระบาทสมเด็จพระปกเกล้าเจ้าอยู่หัว
พระอุโบสถมีจิตรกรรมฝาผนังเรื่องทศชาติชาดกพร้อมคำบรรยายเป็นโคลงสี่สุภาพ ภายในประดิษฐานพระพุทธชินวร (หลวงพ่อทองคำ) พระพุทธรูปสมัยสุโขทัยซึ่งอัญเชิญมาจากจังหวัดพระนครศรีอยุธยา พระวิหารพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า สร้างเมื่อ พ.ศ. 2460 พระตำหนักชินวรสิริวัฒน์ สร้างเมื่อ พ.ศ. 2475 ตำหนักเจ้าแม่กวนอิมริมน้ำ สร้างเมื่อ พ.ศ. 2456 ศาลาการเปรียญ หอระฆัง ศาลาท่าน้ำ และมณฑปใหม่ที่สร้างขึ้นจากโครงสร้างเดิม พร้อมรอยพระพุทธบาทจำลอง สร้างเมื่อ พ.ศ. 2472
ระเบียงภาพ

พระอุโบสถวัดชินวรารามวรวิหาร ด้านหน้า
หน้าบันประตูตามแนวกำแพงแก้วล้อมรอบพระอุโบสถวัดชินวรารามวรวิหาร ประดับด้วยตราพระนามย่อ ช.ส.
พระพุทธชินวร พระประธานประจำพระอุโบสถ และพระรูปลอยองค์ของพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
จิตรกรรมภายในพระอุโบสถ เรื่องทศชาติ ตอนมหาชนกชาดก
จิตรกรรมภายในพระอุโบสถ เรื่องทศชาติ ตอนสุวรรณสามชาดก
จิตรกรรมภายในพระอุโบสถ เรื่องมารผจญ
ลวดลายประดับบานประตูและหน้าต่างพระอุโบสถ ทำเป็นรูปนาคและอักษรย่อ ช.ส. สัญลักษณ์ประจำพระองค์ของพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
ลวดลายประดับบานประตูและหน้าต่างพระอุโบสถ ทำเป็นรูปอักษรวิจิตรข้อความ "ปุ่น" ในวงกลม หมายถึงหม่อมปุ่น ชมพูนุท ณ อยุธยา พระชนนีของพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า
พระวิหาร พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ทรงสร้างเมื่อ พ.ศ. 2460
พระตำหนักชินวรสิริวัฒน์ สร้างเมื่อ พ.ศ. 2475
พระมณฑป ซึ่งเดิมพระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ทรงสร้างขึ้นเพื่อใช้เป็นที่ฌาปนกิจศพและประดิษฐานอัฐิของหม่อมปุ่น ชมพูนุท ณ อยุธยา พระชนนีของพระองค์
ยูไนเต็ดอาหรับแอร์ไลน์ เที่ยวบินที่ 869 (พ.ศ. 2505)

สำหรับยูไนเต็ดอาหรับแอร์ไลน์ เที่ยวบินที่ 869 ที่ตกใน พ.ศ. 2506 ในน่านน้ำประเทศอินเดีย ดูที่ ยูไนเต็ดอาหรับแอร์ไลน์ เที่ยวบินที่ 869 (พ.ศ. 2506)
| --- | --- |
เครื่องบินเดอ ฮาวิลแลนด์ คอเม็ทของยูไนเต็ดอาหรับแอร์ไลน์รุ่นเดียวกับลำที่เกิดเหตุ
สรุปอุบัติเหตุ
วันที่: 21 พฤศจิกายน พ.ศ. 2505
สรุป: ชนภูเขาขณะลดระดับ
จุดเกิดเหตุ: ทิวเขาสันกำแพงในเขตอุทยานแห่งชาติเขาใหญ่ จังหวัดนครราชสีมา ประเทศไทย
อากาศยานลำที่เกิดเหตุ
ประเภทอากาศยาน: เดอ ฮาวิลแลนด์ DH-106 Comet 4C
ดําเนินการโดย: ยูไนเต็ดอาหรับแอร์ไลน์
ทะเบียน: SU-AMW
ต้นทาง: ท่าอากาศยานานาชาติฮ่องกง ฮ่องกงของบริเตน
จุดพัก: ท่าอากาศยานกรุงเทพ จังหวัดพระนคร ประเทศไทย
ปลายทาง: ท่าอากาศยานนานาชาติไคโร ไคโร ประเทศอียิปต์ สหสาธารณรัฐอาหรับ
จำนวนคน: 26
ผู้โดยสาร: 18
ลูกเรือ: 8
เสียชีวิต: 26
บาดเจ็บ: 0
สูญหาย: 0
รอดชีวิต: 0
ยูไนเต็ดอาหรับแอร์ไลน์ เที่ยวบินที่ 869 เป็นเที่ยวบินระหว่างประเทศเดินทางระหว่างฮ่องกง–กรุงเทพมหานคร–ไคโรของสายการบินยูไนเต็ดอาหรับแอร์ไลน์ โดยใช้เครื่องบินเดอ ฮาวิลแลนด์ ดีเอช-106 คอเม็ท 4ซี ซึ่งประสบอุบัติเหตุตกในเขตอุทยานแห่งชาติเขาใหญ่ระหว่างนำเครื่องลงจอดที่ท่าอากาศยานดอนเมืองในคืนวันที่ 19 กรกฎาคม พ.ศ. 2505 ผู้โดยสารและลูกเรือเสียชีวิตทั้งหมด
อากาศยาน

เครื่องบินลำที่เกิดเหตุเป็นเครื่องบินเดอ ฮาวิลแลนด์ ดีเอช-106 คอเม็ท 4ซี หมายเลขทะเบียน SU-AMW ซึ่งใช้บินเป็นครั้งแรกเมื่อวันที่ 3 เมษายน พ.ศ. 2505 ขณะเกิดเหตุเครื่องบินมีอายุเพียง 4 เดือนครึ่งเท่านั้น
นอกจาก SU-AMW แล้ว เครื่องบินคอเม็ท 4ซี ของยูไนเต็ดอาหรับแอร์ไลน์อีก 4 ลำยังประสบอุบัติเหตุร้ายแรงจนเครื่องบินไม่สามารถซ่อมแซมให้กลับมาใช้งานได้ ได้แก่
SU-ALD เที่ยวบินที่ 869 โตเกียว–ฮ่องกง–กรุงเทพมหานคร–บอมเบย์–บาห์เรน–ไคโร ประสบอุบัติเหตุตกก่อนถึงท่าอากาศยานซานตาครูซนอกชายฝั่งบอมเบย์ ประเทศอินเดียใน พ.ศ. 2506 มีผู้เสียชีวิต 63 คน
SU-ANI เที่ยวบินที่ 755 ไคโร–คาร์ทูม–อาดดิสอาบาบา ประสบอุบัติเหตุตกขณะลงจอดที่ท่าอากาศยานนานาชาติโบเล กรุงอาดดิสอาบาบา ประเทศเอธิโอเปียใน พ.ศ. 2513 ไม่มีผู้เสียชีวิต
SU-ALE (ลำที่แสดงในภาพ) มิวนิก-เอเธนส์–ไคโร ประสบอุบัติเหตุขณะบินขึ้นจากท่าอากาศยานมิวนิก-รีม นครมิวนิก ประเทศเยอรมนีใน พ.ศ. 2513 ไม่มีผู้เสียชีวิต
SU-ALC เที่ยวบินที่ 844 แอลเจียร์–ตริโปลี–ไคโร ประสบอุบัติเหตุตกขณะลงจอดที่ท่าอากาศยานนานาชาติตริโปลี กรุงตริโปลี ประเทศลิเบียใน พ.ศ. 2514 มีผู้เสียชีวิต 16 คน
เที่ยวบิน

เที่ยวบินที่ 869 มีต้นทางจากท่าอากาศยานไขตั๊ก ฮ่องกงของบริเตนไปยังท่าอากาศยานนานาชาติไคโร กรุงไคโร เมืองหลวงของสหสาธารณรัฐอาหรับ โดยมีจุดจอดพักที่ท่าอากาศยานดอนเมือง ในคืนวันที่เกิดเหตุ เที่ยวบินที่ 869 บินขึ้นจากท่าอากาศยานไขตั๊กเวลา 20:30 น. ตามเวลาในประเทศไทยและมีกำหนดมาถึงท่าอากาศยานดอนเมืองเวลา 22:55 น. เส้นทางบินของเที่ยวบินที่ 869 จากฮ่องกงมากรุงเทพมหานครมีกำหนดผ่านสถานีเครื่องช่วยการเดินอากาศ NDB (Non-directional beacon) จำนวน 5 แห่ง ได้แก่เดลตา นอร์ทรีฟ ตูราน อุบล และกรุงเทพ เวลา 22:14 น. เที่ยวบินที่ 869 แจ้งต่อหอบังคับการบินท่าอากาศยานดอนเมืองว่าได้ผ่านเข้าอาณาเขตแถลงข่าวการบินของประเทศไทย (Bangkok FIR) เมื่อเวลา 22:08 น. และบินผ่านสถานี NDB อุบลเมื่อเวลา 22:13 น. พร้อมทั้งแจ้งขอบินตรงไปยังสถานีเครื่องช่วยการเดินอากาศ VOR ของท่าอากาศยานดอนเมืองซึ่งหอบังคับการอนุญาตให้เที่ยวบินที่ 869 บินตรงได้ หลังจากนั้นเที่ยวบินที่ 869 รายงานเมื่อเวลา 22:30 น. ว่าอยู่ห่างจากท่าอากาศยานดอนเมืองประมาณ 90 ไมล์ (140 กิโลเมตร) และแจ้งขอลดระดับเครื่องบิน หอบังคับการอนุญาตให้เที่ยวบินที่ 869 ลดระดับลงมาถึง 4,000 ฟุตก่อนจะอนุญาตให้ลดระดับต่อเนื่องลงมาถึง 3,000 ฟุตเมื่อเวลา 22:35 น. อย่างไรก็ตาม เจ้าหน้าที่ควบคุมการจราจรทางอากาศขาเข้าของท่าอากาศยานดอนเมืองพยายามติดต่อเที่ยวบินที่ 869 เมื่อเวลา 22:50 น. แต่ไม่สามารถติดต่อได้
ข้อมูลของสถานีเรดาร์ซึ่งทำงานร่วมกับกองทัพอากาศไทยและกองทัพอากาศสหรัฐระบุว่าเวลา 22:44 น. เที่ยวบินที่ 869 หายไปจากจอเรดาร์ที่ตำแหน่งประมาณ 55 ไมล์ (89 กิโลเมตร) ไปทางตะวันออกเฉียงเหนือจากท่าอากาศยานดอนเมือง ในวันถัดมา เจ้าหน้าที่ค้นหาพบซากเครื่องบินคอเม็ทเที่ยวบินที่ 869 ตกในเขตอุทยานแห่งชาติเขาใหญ่ห่างจากท่าอากาศยานดอนเมืองประมาณ 52 ไมล์ (84 กิโลเมตร) ไปทางตะวันออกเฉียงเหนือ ผู้โดยสาร 18 คนและลูกเรือ 8 คนบนเที่ยวบินที่ 869 เสียชีวิตทั้งหมด
การสืบสวน

จากรายงานสืบสวนของสำนักงานการบินพลเรือนได้ข้อสรุปว่าเที่ยวบินที่ 869 ตกเนื่องจากนักบินคาดคะเนตำแหน่งผิดพลาด โดยในช่วงที่เครื่องบินบินระหว่างสถานี NDB ตูรานและสถานี NDB อุบลซึ่งอยู่ห่างกัน 205 ไมล์ (330 กิโลเมตร) ข้อมูลตำแหน่งของเครื่องบินระบุว่าความเร็วของเครื่องบินเท่ากับ 455 ไมล์ต่อชั่วโมง (732 กิโลเมตรต่อชั่วโมง) ซึ่งถ้าเครื่องบินยังคงรักษาความเร็วนี้หลังบินผ่านสถานี NDB อุบลไปแล้ว ตำแหน่งของเครื่องบิน ณ เวลา 22:30 น. (ซึ่งเป็นเวลาที่เที่ยวบินที่ 869 แจ้งขอลดระดับ) ควรจะอยู่ห่างจากท่าอากาศยานดอนเมือง 137 ไมล์ (220 กิโลเมตร) โดยประมาณ ไม่ใช่ 90 ไมล์อย่างที่แจ้งต่อหอบังคับการบิน และเป็นไปได้ว่านักบินอาจจะไม่ได้ใช้สถานีระบุตำแหน่งที่นครราชสีมาซึ่งอยู่ใกล้กับจุดเกิดเหตุและห่างจากท่าอากาศยานดอนเมืองประมาณ 100 ไมล์ (160 กิโลเมตร) เพื่อช่วยคำนวณตำแหน่งของเครื่องบิน รายงานดังกล่าวยังเสนอว่านักบินอาจจะ "มั่นใจมากเกินไป" และไม่ได้ตรวจสอบตำแหน่งของเครื่องบินว่าตรงตามที่ตัวนักบินคิดว่าอยู่หรือไม่
สถิติ

จากข้อมูลของ Aviation Safety Network เที่ยวบินที่ 869 เป็นอุบัติเหตุทางการบินพลเรือนที่มีผู้เสียชีวิตครั้งแรกในประเทศไทย โดยอุบัติเหตุทางการบินที่เกิดขึ้นโดยมีผู้เสียชีวิตก่อนหน้านั้นเกิดขึ้นกับอากาศยานทางทหารทั้งหมด
ดูเพิ่ม

อียิปต์แอร์
ยูไนเต็ดอาหรับแอร์ไลน์ เที่ยวบินที่ 869 (พ.ศ. 2506)
ยูไนเต็ดอาหรับแอร์ไลน์ เที่ยวบินที่ 869 (พ.ศ. 2506)

สำหรับยูไนเต็ดอาหรับแอร์ไลน์ เที่ยวบินที่ 869 ที่ตกใน พ.ศ. 2505 ในเขตอุทยานแห่งชาติเขาใหญ่ ดูที่ ยูไนเต็ดอาหรับแอร์ไลน์ เที่ยวบินที่ 869 (พ.ศ. 2505)
| --- | --- |
เครื่องบินเดอ ฮาวิลแลนด์ คอเม็ทของยูไนเต็ดอาหรับแอร์ไลน์รุ่นเดียวกับลำที่เกิดเหตุ
สรุปอุบัติเหตุ
วันที่: 28 กรกฎาคม พ.ศ. 2506
สรุป: สูญเสียการควบคุมในสภาพอากาศปั่นป่วน
จุดเกิดเหตุ: 10 กิโลเมตร (6.2 ไมล์) นอกชายฝั่งบอมเบย์ ประเทศอินเดีย
อากาศยานลำที่เกิดเหตุ
ประเภทอากาศยาน: เดอ ฮาวิลแลนด์ ดีเอช-106 คอเม็ท 4ซี
ดําเนินการโดย: ยูไนเต็ดอาหรับแอร์ไลน์
ทะเบียน: SU-ALD
ต้นทาง: ท่าอากาศยานนานาชาติโตเกียว (HND) โตเกียว ประเทศญี่ปุ่น
จุดพักที่ 1: ท่าอากาศยานไขตั๊ก (HKG) ฮ่องกงของบริเตน
จุดพักที่ 2: ท่าอากาศยานนานาชาติดอนเมือง (BKK) กรุงเทพมหานคร ประเทศไทย
จุดพักที่ 3: ท่าอากาศยานซานตาครูซ (BOM) บอมเบย์ ประเทศอินเดีย
จุดพักสุดท้าย: ท่าอากาศยานนานาชาติบาห์เรน (BHR) มานามา ประเทศบาห์เรน
ปลายทาง: ท่าอากาศยานนานาชาติไคโร (CAI) ไคโร สหสาธารณรัฐอาหรับ
ผู้โดยสาร: 55
ลูกเรือ: 8
เสียชีวิต: 63
บาดเจ็บ: 0
รอดชีวิต: 0
ยูไนเต็ดอาหรับแอร์ไลน์ เที่ยวบินที่ 869 เป็นเที่ยวบินพาณิชย์ซึ่งเดินทางในเส้นทางโตเกียว–ฮ่องกง–กรุงเทพมหานคร–บอมเบย์–บาห์เรน–ไคโร ซึ่งประสบอุบัติเหตุระหว่างลงจอดที่ท่าอากาศยานซานตาครูซ (ท่าอากาศยานนานาชาติฉัตรปตี ศิวาจี มหาราชในปัจจุบัน) นอกชายฝั่งนครมุมไบ (หรือบอมเบย์ในขณะนั้น) เมื่อวันที่ 28 กรกฎาคม พ.ศ. 2506 มีผู้เสียชีวิต 63 คน ไม่มีผู้รอดชีวิต ในจำนวนนี้มีตัวแทนคณะลูกเสือจากประเทศฟิลิปปินส์ที่กำลังเดินทางไปร่วมงานชุมนุมลูกเสือโลกครั้งที่ 11 ที่ประเทศกรีซ
อากาศยาน

เครื่องบินลำที่เกิดเหตุเป็นเครื่องบินเดอ ฮาวิลแลนด์ ดีเอช-106 คอเม็ท 4ซี หมายเลขทะเบียน SU-ALD โดยขณะเกิดเหตุเครื่องบินลำดังกล่าวมีอายุได้ 3 ปี
นอกจาก SU-ALD แล้ว เครื่องบินคอเม็ท 4ซี ของยูไนเต็ดอาหรับแอร์ไลน์อีก 4 ลำยังประสบอุบัติเหตุร้ายแรงจนเครื่องบินไม่สามารถซ่อมแซมให้กลับมาใช้งานได้ ได้แก่
SU-AMW เที่ยวบินที่ 869 ฮ่องกง–กรุงเทพมหานคร–ไคโร ประสบอุบัติเหตุตกในเขตอุทยานแห่งชาติเขาใหญ่ใน พ.ศ. 2505 มีผู้เสียชีวิต 26 คน
SU-ANI เที่ยวบินที่ 755 ไคโร–คาร์ทูม–อาดดิสอาบาบา ประสบอุบัติเหตุตกขณะลงจอดที่ท่าอากาศยานนานาชาติโบเล กรุงอาดดิสอาบาบา ประเทศเอธิโอเปียใน พ.ศ. 2513 ไม่มีผู้เสียชีวิต
SU-ALE (ลำที่แสดงในภาพ) มิวนิก-เอเธนส์–ไคโร ประสบอุบัติเหตุขณะบินขึ้นจากท่าอากาศยานมิวนิก-รีม นครมิวนิก ประเทศเยอรมนีใน พ.ศ. 2513 ไม่มีผู้เสียชีวิต
SU-ALC เที่ยวบินที่ 844 แอลเจียร์–ตริโปลี–ไคโร ประสบอุบัติเหตุตกขณะลงจอดที่ท่าอากาศยานนานาชาติตริโปลี กรุงตริโปลี ประเทศลิเบียใน พ.ศ. 2514 มีผู้เสียชีวิต 16 คน
อุบัติเหตุ

เวลา 01:46 น. คืนวันที่ 28 กรกฎาคม พ.ศ. 2506 ตามเวลาท้องถิ่นประเทศอินเดีย (UTC+05:30) นักบินแจ้งต่อเจ้าหน้าที่ควบคุมจราจรทางอากาศว่าอยู่เหนือสถานี VOR ซานตาครูซในบอมเบย์ ที่ระดับความสูง 7000 ฟุตและได้รับอนุญาตให้ลดระดับลงมาที่ 4000 ฟุต นักบินแจ้งขอใช้ระบบ Instrument Landing System เพื่อลงจอดทางวิ่ง 09 และจะใช้วิธี back beam procedure เจ้าหน้าที่ควบคุมจราจรแจ้งนักบินว่าระบบดังกล่าวไม่พร้อมใช้งานและแนะนำให้ใช้ VOR นำทาง นักบินตกลงตามที่เจ้าหน้าที่แจ้งและรายงานว่ากำลังลดระดับจาก 7000 ฟุตและเบนหัวเครื่องทำมุม 272 องศาจากจุดนำทาง VOR เจ้าหน้าที่ควบคุมจราจรแจ้งว่ามีสภาพอากาศปั่นป่วนที่ตำแหน่งประมาณ 6-7 ไมล์ทางทิศตะวันตกของท่าอากาศยาน นักบินแจ้งขอบินเลี้ยวซ้ายแทนเลี้ยวขวาตามปกติเพื่อเลี่ยงสภาพอากาศเลวร้ายซึ่งเจ้าหน้าที่ควบคุมจราจรตอบตกลง นักบินบังคับเครื่องเลี้ยวซ้ายและเครื่องตกลงไปในทะเลเวลา 01:50 น. ตำแหน่งที่เครื่องบินตกอยู่ห่างจากเกาะมาฒออกไปประมาณ 9 ไมล์ทะเล (17 กิโลเมตร)
สาเหตุ

เนื่องจากไม่สามารถค้นหาซากเครื่องบินได้ และไม่มีรายงานจากนักบินก่อนเกิดเหตุ คณะสืบสวนจึงสรุปว่าเครื่องบินสูญเสียการควบคุมขณะเลี้ยวในสภาพอากาศปั่นป่วนและฝนตกหนัก
อนุสรณ์

สภาเมืองเกซอนซิตีในประเทศฟิลิปปินส์ได้สร้างวงเวียนอนุสรณ์เพื่อระลึกถึงสมาชิกคณะลูกเสือของประเทศฟิลิปปินส์ที่เสียชีวิตในอุบัติเหตุครั้งนี้ โดยมีรูปปั้นล้อมรอบเป็นตัวแทนของสมาชิกคณะลูกเสือ ถนนหลายสายในเมืองก็ตั้งชื่อตามผู้เสียชีวิต นอกจากนี้ยังมีอนุสรณ์สถานตั้งอยู่ที่สุสานมะนิลาเหนือในกรุงมะนิลาเป็นรูปมือแสดงรหัสลูกเสือและไม้กางเขน โดยมีแผ่นป้ายจารึกชื่อและสังกัดของลูกเสือแต่ละนายประดับด้านล่าง
ดูเพิ่ม

อียิปต์แอร์
ยูไนเต็ดอาหรับแอร์ไลน์ เที่ยวบินที่ 869 (พ.ศ. 2505)
วงเวียนอนุสรณ์สมาชิกคณะลูกเสือผู้เสียชีวิตในเกซอนซิตี ประเทศฟิลิปปินส์
อนุสรณ์สถานที่สุสานมะนิลาเหนือ กรุงมะนิลา
วัดชีเชียง

| วัดชีเชียง |
| --- | --- |

ที่ตั้ง: ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประเภท: วัดร้าง
 สถานีย่อยพระพุทธศาสนา
วัดชีเชียง โบราณสถานประเภทวัดร้างซึ่งตั้งอยู่ทางตะวันออกของ วิหารพระมงคลบพิตร ที่ ตำบลประตูชัย อำเภอพระนครศรีอยุธยา จังหวัดพระนครศรีอยุธยา
ประวัติ

ใน พระราชพงศาวดารกรุงเก่า ฉบับหลวงประเสริฐอักษรนิติ์ ได้ระบุถึงการก่อสร้างวัดชีเชียงในรัชสมัยของ สมเด็จพระชัยราชาธิราช เมื่อปี พ.ศ. 2081 ไว้ว่า
ศักราช 900 จอศก (พ.ศ. 2081) แรกให้พูนดิน ณ วัดชีเชียงในเดือน 6 นั้นแรกสถาปนาพระพุทธเจ้าแลพระเจดีย์
จากนั้นในช่วงปี พ.ศ. 2181–2182 สมเด็จพระเจ้าปราสาททอง ได้โปรดเกล้าฯ ให้รื้อวัดชีเชียงตามที่ เยเรเมียส ฟาน ฟลีต หรือ วันวลิต ได้ระบุไว้ว่า
ทรงให้รื้อวัด (พระชีเชียง) จนถึงฐานและทรงย้ายรูปหล่อทองแดงซึ่งประดิษฐาน อยู่ ณ ที่นั้นออกไปไกลหลายวา เพื่อว่าจะสร้างวัดใหม่ ณ ที่ประดิษฐานรูปหล่อทองแดง
เป็นไปได้ว่ารูปหล่อทองแดงที่ ฟาน ฟลีต กล่าวถึงคือ พระมงคลบพิตร ซึ่งสมเด็จพระเจ้าปราสาททองได้ย้ายมาประดิษฐานในที่ปัจจุบัน
สิ่งก่อสร้างภายในวัด

ซากวิหารแกลบ
ยูไนเต็ดคิวบ์คอนเสิร์ต

| ยูไนเต็ดคิวบ์คอนเสิร์ต United Cube Concert 유 나 이 티 드 큐 브 콘 서 트> คอนเสิร์ตประชาสัมพันธ์ โดย คิวบ์เอนเตอร์เทนเมนต์ |
| --- | --- | --- |
สถานที่: เอเชีย, อเมริกาเหนือ, อเมริกาใต้, ยุโรป
อัลบั้มที่เกี่ยวข้อง: ต่างๆ
วันเริ่มต้นการแสดง: 14 สิงหาคม พ.ศ. 2554
วันสิ้นสุดการแสดง: 23 กุมภาพันธ์ พ.ศ. 2556
จำนวนตอน: 7
จำนวนรอบ: 2 ครั้งในเกาหลีใต้ 1 ครั้งในญี่ปุ่น 1 ครั้งในอังกฤษ 1 ครั้งในบราซิล
ยูไนเต็ดคิวบ์คอนเสิร์ตเป็นคอนเสิร์ตจัดขึ้นโดย คิวบ์เอนเตอร์เทนเมนต์ เพื่อศิลปินได้ใกล้ชิดกับแฟนคลับ มีศิลปินเช่น โฟร์มินิต บีสต์ จีน่า บีทูบี และรยู จี-ฮุนและทัวร์ตั้งแต่ เกาหลีใต้ จีน ญี่ปุ่น อังกฤษ บราซิล
ประวัติ

Cube Family (คิวบ์แฟนมีลี่) เป็นชื่อของค่ายเพลงเกาหลีใต้ คิวบ์เอนเตอร์เทนเมนต์
วันที่ 5 ธันวาคม 2554 ทางคอนเสิร์ตได้เดินทางไปถึง อังกฤษ และเป็นครั้งแรกที่ไปจัดคอนเสิร์ตถึงทวีปยุโรป
ยูไนเต็ดคิวบ์คอนเสิร์ตได้เดินทางมาจัดคอนเสิร์ตที่ประเทศบราซิล ซึ่งประเทศที่ใหญ่ที่สุดในอเมริกาใต้ และมีแฟนคลับมาต้อนรับถึง 5000 คนและคอนเสิร์ตของเคป๊อปที่ทวีปอเมริกาใต้เป็นครั้งแรก 
วันที่ 2 ธันวาคม 2555 ทางค่ายคิวบ์เอนเตอร์เทนเมนต์ออกมาประกาศว่าจะมีการจัดคอนเสิร์ตทัวร์ในรอบปี 2556 โดยมีศิลปินหน้าใหม่ เช่น บีทูบี และ รยู จี-ฮุนที่เข้าในปี2012 และมีการออกมาประกาศว่าจะทัวร์ในเกาหลีใต้ และจีน
ศิลปิน

โฟร์มินิต
บีสต์
G.NA
บูทูยี
Roh Ji-hoon
A Pink (เฉพาะในปี 2011, ใน เกาหลีใต้)
Huh Gak(เฉพาะในปี 2011, ใน เกาหลีใต้)
Mario (เฉพาะในปี 2011, ใน เกาหลีใต้)
ตารางการทัวร์

| วันที่ | เมือง | ประเทศ | สถานที่ |
| --- | --- | --- | --- |
| 14 สิงหาคม 2554 | โซล | เกาหลีใต้ | โซล โอลิมปิก สเตเลี่ยม |
| 25 สิงหาคม 2554 | โตเกียว | ญี่ปุ่น | สนามกีฬาต่อสู้ญี่ปุ่น |
| 5 ธันวาคม 2554 | ลอนดอน | อังกฤษ | O2 Brixton Academy |
| 13 ธันวาคม 2554 | เซาเปาโล | บราซิล | Espaço das Américas |
| 26 มกราคม 2556 | Nanjing | จีน | — |
| 2 กุมภาพันธ์ 2556 | โซล | เกาหลีใต้ | Jamsil Indoor Gymnasium |
| 21 กุมภาพันธ์ 2556 | โยโกฮาม่า | ญี่ปุ่น | — |
สตูโออัลบั้ม

คิวบ์เอนเตอร์เทนเมนต์ทำอัลบั้มพิเศษชื่อ "ยูไนเต็ดคิวบ์" ปล่อยออกมาทั้งแผ่นและดิจิทัลเมื่อวันที่ 4 พฤศจิกายน 2011
รายชื่อเพลง

| ลำดับ | ชื่อเพลง | From artist/group | ยาว |
| --- | --- | --- | --- |
| 1. | "Muzik" | 4Minute | 3:46 |
| 2. | "Shock" | Beast | 3:48 |
| 3. | "Change" (feat. Yong Jun-hyung of Beast) | Hyuna | 3:29 |
| 4. | "Hot Issue" | 4Minute | 3:29 |
| 5. | "Bad Girl" | Beast | 3:14 |
| 6. | "꺼져 줄게 잘 살아" (I'll Get Lost, You Go Your Way feat. Yong Jun-hyung of Beast) | G.NA | 3:34 |
| 7. | "Huh" | 4Minute | 3:50 |
| 8. | "숨" (Breath) | Beast | 3:33 |
| 9. | "I My Me Mine" | 4Minute | 3:27 |
| 10. | "Fiction" | Beast | 3:56 |
| 11. | "Black & White" | G.NA | 3:29 |
| 12. | "Beautiful" | Beast | 3:38 |
| 13. | "Heart to Heart" | 4Minute | 3:52 |
| 14. | "Bubble Pop!" | Hyuna | 3:34 |
| 15. | "거울아 거울아" (Mirror Mirror) | 4Minute | 3:37 |
| 16. | "Top Girl" | G.NA | 3:28 |
| 17. | "Fly So High" | 4Minute, Beast and G.NA | 4:14 |
| ความยาวทั้งหมด: | ความยาวทั้งหมด: | ความยาวทั้งหมด: | 60:35 |
ยูไนเต็ดคิงดอมแชมเปียนชิปทัวร์นาเมนต์ (2018)

ยูไนเต็ดคิงดอมแชมเปียนชิปทัวร์นาเมนต์ (2018) (United Kingdom Championship Tournament (2018)) รายการเพย์-เพอร์-วิวมวยปล้ำอาชีพที่ออกอากาศทางดับเบิลยูดับเบิลยูอี เน็ตเวิร์ค ในวันที่ 18-19 มิถุนายน ค.ศ. 2018 ที่ Royal Albert Hall Kensington, London ประเทศอังกฤษ โดยเป็นครั้งที่ 2 ที่จัดทัวร์นาเมนต์ชิงแชมป์ดับเบิลยูดับเบิลยูอี ยูไนเต็ดคิงดอมแชมเปียนชิป และมีนักมวยปล้ำจากค่าย NXT มาร่วมรายการนี้ด้วย
ผู้เข้าร่วม

| Wrestler | Hometown | Weight (lb) | Ref |
| --- | --- | --- | --- |
| Coffey, JoeJoe Coffey |  Glasgow, Scotland | 240 |  |
| Zack Gibson |  Liverpool, England | 220 |  |
| Gallagher, Gentleman JackGentleman Jack Gallagher |  Manchester, England | 167 |  |
| Amir Jordan |  Pakistan /  Dewsbury, England | 185 |  |
| Williams, KennyKenny Williams |  Glasgow, Scotland | 180 |  |
| Ligero |  Leeds, England | 160 |  |
| Dave Mastiff |  The Black Country, England | 322 |  |
| Conners, JosephJoseph Conners |  Nottingham, England | 190 |  |
| Travis Banks |  Auckland, New Zealand | 190 |  |
| Flash Morgan Webster |  Brynmawr, Wales | 160 |  |
| Jordan Devlin |  Bray, County Wicklow, Ireland | 180 |  |
| Tucker |  Belfast, Northern Ireland | 191 |  |
| Drew Gulak |  Philadelphia, Pennsylvania | 193 |  |
| Ashton Smith |  Manchester, England | 193 |  |
| James Drake |  Blackpool, England | 181 |  |
| Tyson T-Bone |  Malvern, England | 245 |  |
ผล > 18 มิถุนายน

| ลำดับ |  | กำหนด |  |
| --- | --- | --- | --- |
| 1D | Amir Jordan defeated Joseph Conners | Singles match |  |
| 2 | Zack Gibson defeated Gentleman Jack Gallagher by submission | WWE United Kingdom Championship tournament quarterfinal match |  |
| 3 | Joe Coffey defeated Dave Mastiff | WWE United Kingdom Championship tournament quarterfinal match |  |
| 4 | Flash Morgan Webster defeated Jordan Devlin | WWE United Kingdom Championship tournament quarterfinal match |  |
| 5 | Travis Banks defeated Ashton Smith | WWE United Kingdom Championship tournament quarterfinal match |  |
| 6 | Toni Storm defeated Killer Kelly and Isla Dawn | Triple threat match to determine the number one contender to the NXT Women's Championship |  |
| 7 | Zack Gibson defeated Flash Morgan Webster by submission | WWE United Kingdom Championship tournament semifinal match |  |
| 8 | Travis Banks defeated Joe Coffey | WWE United Kingdom Championship tournament semifinal match |  |
| 9 | British Strong Style (Tyler Bate, Pete Dunne and Trent Seven) defeated The Undisputed Era (Adam Cole, Kyle O'Reilly and Roderick Strong) | Six-man tag team match |  |
| 10 | Zack Gibson defeated Travis Banks by submission | Tournament final to determine the number one contender to the WWE United Kingdom Championship |  |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ 
↑  This match was originally a fatal four-way match also involving Jinny, but she was injured in the match and subsequently the match was made into a triple threat match.
ผล > 19 มิถุนายน

| ลำดับ |  | กำหนด |  |
| --- | --- | --- | --- |
| 1D | Ligero defeated  Mike Hitchman | Singles match |  |
| 2 | Moustache Mountain (Tyler Bate and Trent Seven) defeated The Undisputed Era (Kyle O'Reilly and Roderick Strong) (c) | Tag team match for the NXT Tag Team Championship |  |
| 3 | Charlie Morgan defeated Killer Kelly | Singles match |  |
| 4 | Noam Dar defeated Travis Banks, Flash Morgan Webster, and Mark Andrews | Fatal four-way match to determine the number one contender for the WWE United Kingdom Championship |  |
| 5 | Adam Cole (c) defeated Wolfgang | Singles match for the NXT North American Championship |  |
| 6 | Aleister Black and Ricochet defeated EC3 and Velveteen Dream | Tag team match |  |
| 7 | Shayna Baszler (c) defeated Toni Storm by countout | Singles match for the NXT Women's Championship |  |
| 8 | Pete Dunne (c) defeated Zack Gibson | Singles match for the WWE United Kingdom Championship |  |
  (c) – หมายถึงเจ้าของเข็มขัดแชมป์ก่อนเริ่มแข่งขัน  D – หมายถึงเป็นแมทช์การปล้ำก่อนรายการ
ดูเพิ่ม

มวยปล้ำอาชีพในสหราชอาณาจักร
แหล่งข้อมูลอื่น

ยูไนเต็ดคิงดอมแชมเปียนชิปทัวร์นาเมนต์ ที่เฟซบุ๊ก
วัดชำนิหัตถการ

| วัดชำนิหัตถการ |
| --- | --- |
วัดชำนิหัตถการ

ชื่อสามัญ: วัดชำนิหัตถการ, วัดสามง่าม, วัดพิกุลทอง, วัดพระยาชำนิ
ที่ตั้ง: เลขที่ 199 ถนนพระรามที่ 1 แขวงรองเมือง เขตปทุมวัน กรุงเทพมหานคร 10330
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดชำนิหัตถการ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงรองเมือง เขตปทุมวัน กรุงเทพมหานคร
หลังคาอุโบสถลวดลายหน้าบันพระอุโบสถ
พระศรีสรรเพชญทศพลญาณ พระประธานในอุโบสถ (องค์บนสุด)
ประวัติ

วัดชำนิหัตถการหรือที่ชาวบ้านเรียกกันว่า วัดสามง่าม เดิมมีนามอีกนามหนึ่งว่า วัดพิกุลทอง เป็นวัดเก่าแก่สร้างมานาน ครั้นเมื่อประมาณ พ.ศ. 2367 พระยาชำนิหัตถการได้มาทำการบูรณะก่อสร้างขึ้นใหม่ แล้วขนานนามว่า วัดพระยาชำนิ ต่อมาพระบาทสมเด็จพระจอมเกล้าเจ้าอยู่หัวพระราชทานนามให้ใหม่เป็น "วัดชำนิหัตถการ" เพื่อเป็นเกียรติอนุสรณ์แก่พระยาชำนิหัตถการผู้สร้างวัด วัดนี้ได้รับพระราชทานวิสุงคามสีมาเมื่อประมาณ พ.ศ. 2447
อาคารเสนาสนะและปูชนียวัตถุ

อุโบสถเป็นสถาปัตยกรรมแบบพระราชนิยมในพระบาทสมเด็จพระนั่งเกล้าเจ้าอยู่หัว กล่าวคือ หลังคาไม่ประดับเครื่องลำยอง ไม่มีช่อฟ้า ใบระกา หางหงส์ หน้าบันและกรอบหน้าบันประดับปูนปั้นลายพรรณพฤกษาแบบจีน มีการยกคอสอง คือยกส่วนหลังคาขึ้นจากส่วนชายคา ที่คอสองเจาะซุ้มโค้งยอดแหลมโดยรอบ  อุโบสถมีเสาพาไลโดยรอบ แต่เป็นเสาพาไลที่หนากว่าวัดอื่น ๆ ที่ 8 ตำแหน่งโดยรอบปรากฏใบเสมา สลักดอกไม้กลมอยู่ตรงกลางและข้างซ้ายขวา ปลายใบเสมางอน ด้านบนเป็นกลีบบัวทรงชายคลุมและรัดเกล้า เป็นลักษณะของใบเสมาสมัยพระบาทสมเด็จพระนั่งเกล้าเจ้าอยู่หัว ซุ้มประตูหน้าต่างประดับลายอย่างเทศ ภายในอุโบสถประดิษฐานพระพุทธรูปปางมารวิชัยศิลปะสุโขทัย นามว่า พระศรีสรรเพชญทศพลญาณ ด้านหน้ามีพระพุทธรูปปางมารวิชัยประดิษฐานลดหลั่นลงมาอีก 2 องค์ และด้านข้างประดิษฐานพระบรมสารีริกธาตุและพระพุทธรูปยืนจำนวนหนึ่ง
ด้านหลังอุโบสถ คือ วิหารพระพุทธไสยาสน์ หลังคาประดับเครื่องลำยองซึ่งน่าจะต่อเติมในสมัยหลัง หน้าบันประดับลายปูนปั้นพรรณพฤกษา ผนังภายในตอนบนเจาะช่องประดิษฐานพระพุทธรูปโดยรอบ ภายในประดิษฐานพระพุทธไสยาสน์ อยู่ในท่าบรรทมสีหไสยาสน์ หรือนอนตะแคงขวาอย่างพระนอนทั่วไป มีพระรัศมีเป็นเปลว ขมวดพระเกศาเล็ก พระพักตร์ค่อนข้างกลม พระขนงโก่ง นูนขึ้นเป็นสัน พระโอษฐ์เล็ก แย้มพระโอษฐ์ ลักษณะพระพักตร์ที่นิ่งอย่างหุ่นละคร หรือที่เรียกว่าพระพักตร์อย่างหุ่น
นอกจากนี้ยังมีศาลาประดิษฐานพระสีวลี พระศรีอริยเมตไตรย และพระมหากัจจายนะซึ่งประชาชนนิยมมากราบไหว้ขอพร โดยเฉพาะพระสีวลีปางนั่งซึ่งเป็นองค์แรกของประเทศไทย สร้างในขนาดเท่าคนจริง
วิหารพระพุทธไสยาสน์
พระพุทธไสยาสน์
รางวัลไนน์เอ็นเตอร์เทน อวอร์ดส์ ครั้งที่ 9

รางวัลไนน์เอ็นเตอร์เทน อวอร์ดส์ ครั้งที่ 9 ประจำปี พ.ศ. 2558 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 25 พฤษภาคม พ.ศ. 2559  ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : วิลลี่ แมคอินทอช และ เขมนิจ จามิกรณ์